Senin, 01 April 2013
“HABA / PANTON NASEHAT “
Oleh : SULAIMAN.A.GANI.
===========================
Assalamm’alaikom, lon rirue saleum
Keu bandum urueng, Asoe lam donya
Gantoe lonjak droe, Juet sagoe ruwueng
Lon kirem saleum, roet donya maya
Lincah coet uroe, boh panjoe patuen
Asam boh kiyuen, campli ngon sira
Bacut nasehat, nyoepat bak aduen
Beuleuhuen leuhuen, peuseutoet donya
Donya nyoe bangke, meunan Nabi kheun
Peu ingat bandum, umat lam donya
Yang seutoet Bangke, nyan Asee bandum
Meunan lon maklum, Hadis saidina
Hawa lon leupah, lincah coet uroe
Lincah bak adoe, sang leupah sira
Ude lam donya, bek beurangkahoe
Akhirat dudoe, nanggroe kalbaka
Nyan udueng reuboeh, Asam teucicah
Lawan bu kulah, mangat alaihem
Udep lam donya, Nabi neupeugah
Tamse tasinggah, Tawoe hoe laen
Lawan kuwah pliek, boeh itek masen
Ngoen eungkot kareng, ta samalado
Donya Akhirat, bandua peuteng
Lahe ngoen bathen, beugoet tapakoe
Mangat kuwah ie, gule on muroeng
Lawan boh jantoeng, ngoen eungkoet paya
Udep lan donya, meu untoeng untoeng
Yoh goh ta aroeng, Blang padang masya
Blang padang masya, luah meuhayak
Lhe ribe thoen jak, tapasang guda
Ngoen mata uroe, di atueh talak
Pakriban tajak, amai tueh hana
Bu beule le, eungloet beucut cut
Donya ta ikoet, Akhirat geuyue tuntut
Hudep lam donya, wahe tungku cut
Bek tuwoe pubuet, keu pangkai gisa
Pucoek krueng jeunib, batee meusarah
Pucoek krueng pandrah, jimudek buya
Geutanyoe Hudep, Lam bumoe Allah
Tanyoe ngoen Allah, bek pubuet dosa
Pucoek krueng Aceh, lam gle seulawah
Pucoek krueng Sarah, meuputa-puta
Meunyoe lam Donya, tapubuet salah
Oh dudoe susah, Asoe Nuraka
Pucoek krueng daroy, lam gle mata ie
Ujoeng meusundi, lam taman raja
Hudep lam donya, tapujoe Rabbi
Oh dudoe geubri, Tamoeng Syuruga
Pucoek krueng kale , dalam gle jeurat
Sinyak poet langsat, putiek lam karang
Hudep lam donya, bekna khianat
Uroe akhirat, syurga geupulang
Makmu dalam gle , le wase kacang
Rame lam peukan, le ureueng meukat
Hudep Lam Donya, Mita amalan
Pangkai tariwang, nanggroe Akhirat
Putiek pisang toeng, jantoeng pisang klat
Ureueng poet kulat , lethat dalam blang
Hudep lam donya, beuna ibadat
Uroe akhirat, Masa that payang
Bukan le sayang, pisang teupeungat
Teumoen bulukat, ka basi santan
Hudep lam donya, tanyoe ibadat
Uroe akhirat, Neubri balasan
Bukoen le sayang , keu bintang takat
Teungoeh loen lihat, gadoeh meulayang
Hudep lam donya, meutan ibadat
Uroe Akhirat, Azueb kon wayang
Tamudek u gle , takoeh bak bili
Peutroen u pasi, taloe jeureungkha
Hudep lam donya, Beu hati hati
Bek roeh takropsi, ngoen pajoeh riba
Oh wate pagi, ka padam cahya
Hudep lam donya, beuhati hati
Riba ngoen kropsi, meubek ta hawa
Kuala Aceh, bate meuriti,
Hotel Reunggali, toe laot tawa
Hudep lam donya, Beuna bakeuti
Ayah ngoen ummi, tabalah jasa
Rincoeng meu pucoek, tampoek suasa
Atra pusaka, endatu keubah
Hudep lam donya, Tanyoe syedara
Ayah deungan ma, beugoet tapapah
Meutan goegajoe, kupue teuh kiki
Meunyoe tan campli, kupue teuh sira
Akhirat donya, meutan arueti
Ayah ngoen ummi, tadaruhaka
( Tgk Diyueb bruek )
Langganan: Poskan Komentar (Atom)
ind_Latn ace_Latn min_Latn unk ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn zsm_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn min_Latn ace_Latn ace_Latn ace_Latn ace_Latn min_Latn ace_Latn ace_Latn ace_Latn ace_Latn ace_Latn ace_Latn hrv_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn cat_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn